Obavijest vezana uz 13.sjednicu Upravnog vijeća Doma za starije i nemoćne osobe Sisak

13.sjednicu Upravnog vijeća Doma za starije i nemoćne osobe Sisak održana je 31.03.2023.god. s početkom u 13,00 sati

**Dnevni red** :

1. Usvajanje zapisnika s 12. (telefonske) sjednice Upravnog vijeća održane

 09.03.2023. godine

2. Izvješće o financijskom poslovanju Doma za starije i nemoćne osobe Sisak za

 razdoblje od 01.01. - 31.12.2022. godine

3. Godišnji obračun izvršenja proračuna za 2022. godinu

4. Razno

Predloženi Dnevni red jednoglasno je prihvaćen.

**Ad 1)**

Nakon konstatacije predsjednice da nema primjedbi na zapisnik 12. sjednice Upravnog vijeća donosi se

**Zaključak:**

S 3 glasa ZA prihvaća se zapisnik s 12. sjednice Upravnog vijeća.

**Ad 2)**

Predsjednica je riječ predala gđi. Ratković koja je prisutne izvijestila da iskazani manjak prihoda nije realan gubitak ostvaren poslovanjem Doma, veće je rezultat nedoznačenih sredstava temeljem projekata Živimo s Alzheimerom i projekta Dnevni centar za starije osobe u Novskoj.

Povećani su troškovi:

- službenih putovanja - zbog studijskog putovanja vezanog za projekt Alzheimera.

- stručnog usavršavanja - zbog potrebnih edukacija djelatnika za navedeni projekt.

- sitnog inventara - zbog nabave posteljnog rublja

- zdravstvene usluge - zbog sanitarnih iskaznica i polaganja Higijenskog minimuma

- plaće djelatnika - zbog povećanja osnovice u srpanju i listopadu 2022. godine, dara djeci u prigodi Sv. Nikole, regresa za godišnje odmore i božićnicu.

Zbog uvođenja eura povećani su i troškovi za računalne programe.

**Zaključak:**

S 3 glasa ZA prihvaća se Program stručnog rada Doma za starije i nemoćne osobe Sisak.

**Ad 3)**

Gđa. Ratković istaknula je kako se do sada navedeno izvješće nije radilo. Izvješće traži osnivač a napravljen je tako da je zadan financijski plan i sa njega se povlače potrebna sredstva.

O navedenom izvješću Upravno vijeće donosi odluku o prihvaćanju.

**Zaključak:**

S 3 glasa ZA prihvaća se i donosi Odluka o prihvaćanju godišnjeg obračuna izvršenja proračuna za 2022. godinu.

**Ad 4)**

Pod točkom Razno ravnateljica je prisutne izvijestila da je završen projekt Dnevnog centra za starije u Novskoj. Krenuo je projekt "Županijski kutak zdravlja". Pri kraju su radovi u podružnici u Kutini. U Capragu će se osigurati prostor za smještaj oko 100 osoba zbog čega je u tijeku projekt proširenja djela kuhinje Doma zbog pripreme obroka za korisnike smještene u Capragu.

 Ravnateljica